กระทรวงความปลอดภัยด้านอาหารและยา แห่งสาธารณรัฐเกาหลี มั่นใจสินค้าไก่ไทย พอใจในระบบการควบคุมการผลิต
นายสัตวแพทย์โสภัชย์ ชวาลกุล รองอธิบดีกรมปศุสัตว์ เปิดเผยว่า จากการประชุมผลการตรวจประเมินโรงฆ่าสัตว์ปีกและโรงงานแปรรูปเนื้อสัตว์ปีก จากเจ้าหน้าที่จากกระทรวงความปลอดภัยด้านอาหารและยา (MFDS) แห่งสาธารณรัฐเกาหลี จากการเข้าตรวจประเมินและติดตามการกำกับดูแลกระบวนการผลิตของโรงงานที่ส่งออกสินค้าเนื้อสัตว์ปีกจากประเทศไทยไปยังสาธารณรัฐเกาหลี ภายใต้การกำกับดูแลของกรมปศุสัตว์ ทั้งหมด 7 โรงงาน แบ่งเป็น โรงเชือดสัตว์ปีก จำนวน 3 โรงงาน โรงงานแปรรูปเนื้อสัตว์ปีก จำนวน 3 โรงงาน และโรงเชือดและโรงงานแปรรูปเนื้อสัตว์ปีก จำนวน 1 โรงงาน ในระหว่างวันที่ 2 - 13 พฤษภาคม 2565 ที่ผ่านมา โดยผู้ตรวจประเมินแสดงความพึงพอใจเป็นอย่างมาก ในระบบการควบคุมการผลิตที่ถูกสุขอนามัย สอดคล้องตามข้อกำหนดของกรมปศุสัตว์และประเทศเกาหลีเจ้าหน้าที่จากกระทรวงความปลอดภัยด้านอาหารและยา (MFDS) แห่งสาธารณรัฐเกาหลีชื่นชมการทำงานของกรมปศุสัตว์ในการกำกับดูแลการผลิตสินค้าของโรงงานเป็นอย่างดี ทำให้มีความมั่นใจในการอนุญาตนำเข้าสินค้าเนื้อสัตว์ปีกจากประเทศไทย ซึ่งเป็นสินค้าที่ได้รับความนิยมบริโภคในผู้บริโภคชาวเกาหลีเป็นอย่างมาก การตรวจครั้งนี้ สามารถมั่นใจว่าประชาชนเกาหลีจะได้บริโภคอาหารที่มีคุณภาพและปลอดภัย ขอให้ประเทศไทยส่งออกสินค้าปศุสัตว์ที่มีคุณภาพไปยังสาธารณเกาหลีเพิ่มขึ้นอย่างต่อเนื่องข้อมูลการส่งออกสินค้าเนื้อสัตว์ปีกจากประเทศไทยไปสาธารณรัฐเกาหลีในปี 2564 มีปริมาณกว่า 33,535 ตัน เพิ่มขึ้นจากปี 2563 ร้อยละ 6.25 เพิ่มขึ้นจากปี 2563 ร้อยละ 5.30 คาดว่าจากการตรวจประเมินทางด้านคุณภาพการผลิตผลิตภัณฑ์ปศุสัตว์ในครั้งนี้จะช่วยทำให้ยอดส่งออกเพิ่มขึ้นจากปี 2564 อีกราวๆ ร้อยละ 5 คิดเป็นปริมาณการส่งออก 35,212 ตัน มูลค่ารวมราว 4,194 ล้านบาท